CELEX: 32005D0218
Language: hu
Date: 2005-03-11 00:00:00
Title: 2005/218/EK: A Bizottság határozata (2005. március 11.) a Szaúd-Arábiából behozott halászati termékekre vonatkozó különleges feltételekről (az értesítés a C(2005) 563. számú dokumentummal történt) (EGT vonatkozású szöveg)

16.3.2005   
            
            
               HU
            
            
               Az Európai Unió Hivatalos Lapja
            
            
               L 69/50
            
         
      A BIZOTTSÁG HATÁROZATA
   
   (2005. március 11.)
   a Szaúd-Arábiából behozott halászati termékekre vonatkozó különleges feltételekről
   (az értesítés a C(2005) 563. számú dokumentummal történt)
   (EGT vonatkozású szöveg)
   (2005/218/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre (1) és különösen annak 11. cikke (1) bekezdésére,
   mivel:
   
               (1)
            
            
               A Bizottság vizsgálatot végzett Szaúd-Arábiában, hogy ellenőrizze a halászati termékek előállításának, raktározásának és a Közösségbe történő feladásának a körülményeit.
            
         
               (2)
            
            
               A szaúd-arábiai jogszabályok halászati termékekre vonatkozó egészségügyi ellenőrzésének és megfigyelésének követelményei a 91/493/EGK irányelvben meghatározottakkal azonosnak tekinthetők.
            
         
               (3)
            
            
               Különösen a „Food and Environmental Hygiene Department (GDQCL)” képes a hatályos szabályok végrehajtásának hatékony ellenőrzésére.
            
         
               (4)
            
            
               Az GDQCL hivatalos biztosítékokat nyújtott a 91/493/EGK irányelv mellékletének V. fejezetében meghatározott, a halászati termékek egészségügyi ellenőrzésére és megfigyelésére vonatkozó szabályokkal összhangban, valamint az említett irányelvben meghatározottakkal egyenértékű higiéniai követelmények teljesítésére.
            
         
               (5)
            
            
               Célszerű részletes rendelkezéseket hozni a Szaúd-Arábiából a Közösségbe behozott halászati termékekre vonatkozóan, a 91/493/EGK irányelvnek megfelelően.
            
         
               (6)
            
            
               Szintén célszerű összeállítani az elfogadott létesítmények, feldolgozóhajók vagy hűtőházak listáját, valamint a 91/493/EGK irányelv (2) 3. cikke (1) bekezdése a) pontjának i. alpontja szerinti, egyes vízi járművek fedélzetén előállított halászati termékekre alkalmazandó higiéniai minimumszabályok megállapításáról szóló, 1992. június 16-i 92/48/EGK tanácsi irányelv előírásaival összhangban felszerelt fagyasztóhajók listáját. E listákat a GDQCL-tól a Bizottsághoz eljuttatott közlemény alapján kell létrehozni.
            
         
               (7)
            
            
               Célszerű e határozatot annak kihirdetésétől számított 3 nap elteltével alkalmazni, a szükséges átmeneti időszak biztosítása érdekében.
            
         
               (8)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Szaúd-Arábiában a „General Department of Quality Control Laboratories (GDQCL)” a halászati termékek 91/493/EGK irányelv rendelkezéseinek való megfelelését ellenőrző és igazoló kijelölt illetékes hatóság.
   2. cikk
   A Szaúd-Arábiából a Közösségbe behozott halászati termékeknek meg kell felelniük a 3., a 4. és az 5. cikk rendelkezéseinek.
   3. cikk
   (1)   Minden szállítmányt egy számozott, eredeti egészségügyi bizonyítványnak kell kísérnie az I. mellékletben szereplő mintának megfelelően, amely egyetlen, megfelelően kitöltött, aláírt és dátummal ellátott lapból áll.
   (2)   Az egészségügyi bizonyítványt azon tagállam legalább egy hivatalos nyelvén kell kiállítani, ahol az ellenőrzéseket végzik.
   (3)   Az egészségügyi bizonyítványokon fel kell tüntetni az GDQCL képviselőjének nevét, beosztását és aláírását, valamint az utóbbi hivatalos pecsétjét, amely színének különböznie kell a többi bejegyzés színétől.
   4. cikk
   A halászati termékeknek a II. mellékletben szereplő elfogadott létesítményekből, hűtőházakból vagy feldolgozóhajókról, illetve bejegyzett fagyasztóhajókról kell származnia.
   5. cikk
   Minden csomagon kitörölhetetlen módon fel kell tüntetni a „SZAÚD-ARÁBIA” szót, valamint a létesítmények, hűtőházak, feldolgozóhajók, illetve fagyasztóhajók származás szerinti engedély-/lajstromozási számát, kivéve az ömlesztett és tartós élelmiszerek gyártására szánt fagyasztott halászati termékek esetében.
   6. cikk
   Ezt a határozatot 2005. március 19-től kell alkalmazni.
   7. cikk
   Ennek a határozatnak a tagállamok a címzettjei.
   
      Kelt Brüsszelben, 2005. március 11-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 1991.9.24., 15. o. A legutóbb a 806/2003/EK rendelettel (HL L 122., 2003.5.16., 1. o.) módosított irányelv.
   
      (2)  HL L 187., 1992.7.7., 41. o.
   
      I. MELLÉKLET
      EGÉSZSÉGÜGYI BIZONYÍTVÁNY
      a Szaúd-Arábiából származó, az Európai Közösségbe kivitt halászati termékekre, beleértve a kéthéjú kagylókat, a tüskésbőrűeket, a zsákállatokat és a tengeri haslábúakat is, bármilyen formában
      
         
      
         
   
   
      II. MELLÉKLET
      A LÉTESÍTMÉNYEK ÉS HAJÓK LISTÁJA
      
                  Engedélyszám
               
               
                  Név
               
               
                  Város/Régió
               
               
                  Az engedély lejárta
               
               
                  Kategória
               
            
                  KSA-01
               
               
                  National Prawn Company
               
               
                  Al-Laith, Makkah Province
               
               
                   
               
               
                  PPa
               
            
                  
                     A kategória jelmagyarázata: PPa: olyan üzem, amely kizárólag vagy részben akvakultúra-termékeket dolgoz fel.